થરાદ તાલુકાના નાગલા ગામમાં ભરાતા પુરનાં પાણીના કારણે તંત્ર દ્રારા અસરગ્રસ્તોના પુનર્વસન માટે જમીન ફાળવવામાં આવી હતી. જેમાં દબાણો થઈ જતાં તંત્ર દ્રારા પોલીસ બંદોબસ્ત સાથે દુર કરવામાં આવ્યાં હતાં. થરાદ તાલુકાના નાગલા ગામ ૨૦૧૫ અને ૨૦૧૭ના પુરમાં ડુબમાં જતાં સરકાર દ્રારા આ ગામનું પુનર્વસન કરાવવાનો નિર્ણય કરીને પંચાયત દ્રારા ૨૦ એકર ગામતળ મંજુર કરવામાં આવ્યું હતું. જેમાં રોડ, રસ્તા અને પ્લોટનાં માપ બેસાડવાની કામગીરી કરાઈ હતી. જોકે ગામના સાતેક શખ્સોએ આ જમીનમાં વાડા સ્વરુપે દબાણો કરેલાં હોઈ ગ્રામપંચાયત દ્રારા બુધવારે તાલુકા પંચાયતના અધિકારી હાજરીમાં પોલીસ બંદોબસ્ત સાથે દબાણઓ હટાવવાની કામગીરી કરાઈ હતી.